Document ID: 31983R3700

NEUVOSTON ASETUS (ETY) N:o 3700/83,
annettu 22 päivänä joulukuuta 1983,
Kyproksen tasavallan kanssa käytävään kauppaan 31 päivän joulukuuta 1983 jälkeen sovellettavan menettelyn vahvistamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan talousyhteisön ja Kyproksen tasavallan assosiointisopimuksen toiseen vaiheeseen siirtymisestä 24 päivänä marraskuuta 1980 tehdyn ETY-Kypros-assosiointineuvoston päätöksen mukaisesti vuoden 1983 aikana sovellettavaa menettelyä koskevan pöytäkirjan voimassaolo päättyy 31 päivänä joulukuuta 1983(1),
24 päivänä marraskuuta 1980 tehdyn ETY-Kypros-assosiointineuvoston päätöksen mukaista assosiointisopimuksen 2 artiklan 3 kohdan täytäntöön panemisen edellytyksiä ja yksityiskohtaisia sääntöjä koskevaa pöytäkirjaa ei ole tehty määräajan kuluessa, ja
mainitun pöytäkirjan tekemiseen asti on jatkettava menettelyä, jota yhteisö soveltaa Kyproksen kanssa käymäänsä kauppaan kyseisen maan kanssa tehdyn assosioinnin mukaisesti, jotta tietyt perinteiset kauppavirrat eivät äkillisesti keskeytyisi,
ON ANTANUT TÄMÄN ASETUKSEN:
1 artikla
Euroopan talousyhteisön ja Kyproksen tasavallan assosiointisopimuksessa(2), mukaan lukien lisäpöytäkirja(3), täydentävä pöytäkirja(4) ja Helleenien tasavallan yhteisöön liittymisen vuoksi tehty pöytäkirja(5), määrättyä kauppamenettelyä sovelletaan yhteisössä 31 päivän joulukuuta 1983 jälkeen 30 päivään kesäkuuta 1984 asti.
2 artikla
1. Jäljempänä lueteltujen Kyproksen alkuperätuotteiden yhteisöön tuontiin sovelletaan yhteisen tullitariffin tulleja alennettuina seuraavien prosenttien mukaisesti:
TAULUKON PAIKKA
2. Edellä 1 kohdassa määrättyjä alentamisprosentteja sovelletaan kolmansiin maihin kulloinkin tosiasiallisesti sovellettuihin tulleihin.
3 artikla
1. Korvataan Euroopan talousyhteisön ja Kyproksen tasavallan assosiointisopimuksen liitteessä I oleva 2 artikla, sellaisena kuin se on muutettuna Helleenien tasavallan yhteisöön liittymisen vuoksi allekirjoitetun pöytäkirjan 2 artiklalla, seuraavasti:
"2 artikla
1. 1 päivästä tammikuuta 1983 jäljempänä 2 kohdassa tarkoitettujen Kyproksen alkuperätuotteiden yhteisöön tuontiin sovelletaan vuotuisia kattoja, joiden ylittyessä kolmansiin maihin tosiasiallisesti sovellettavia tulleja voidaan kantaa 3 ja 5 kohdan määräysten mukaisesti.
2. Seuraavat Kyproksen alkuperätuotteet vapautetaan tulleista jäljempänä määrättyjen kattojen rajoissa:
TAULUKON PAIKKA
3. Jos 2 kohdassa mainitun tuotteen tuonnille vahvistettu katto saavutetaan, kyseisen tuotteen tuonnista voidaan kantaa 1 kohdassa tarkoitettuja tulleja kalenterivuoden loppuun asti.
Kun sellaisen tuotteen, johon kattoa sovelletaan, yhteisöön tuonti saavuttaa 75 prosenttia vahvistetusta määrästä, yhteisö ilmoittaa siitä assosiointineuvostolle.
4. Helleenien tasavalta soveltaa 2 kohdassa vahvistettujen kattojen rajoissa Helleenien tasavallan yhteisöön liittymisen vuoksi allekirjoitetun pöytäkirjan 3 artiklan mukaisia tulleja.
5. Jos yhteisö kantaa 2 kohdassa tarkoitettujen tuotteiden tuonnin osalta kolmansiin maihin sovellettavia tulleja, Helleenien tasavalta on oikeutettu kantamaan tulleja, joita se soveltaa samanaikaisesti kolmansien maiden osalta samojen tuotteiden tuontiin."
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1983.

Labels: 3
15
18